
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative privind abrogarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, cu modificările şi completările ulterioare, a Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România şi a Legii nr.415/2004 privind aprobarea Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România a domnului senator Gheorghe Funar, primită cu adresa nr.P.L.x 193 din 23 mai 2005.



În raport de obiectul de reglementare şi conţinutul său, propunerea legislativă face parte din categoria legilor organice.
PREŞEDINTE,

Dan Ioan Popescu

RAPORT
asupra propunerii legislative privind abrogarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, cu modificările şi completările ulterioare, a Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România şi a Legii nr.415/2004 privind aprobarea Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, pentru avizare şi dezbatere în fond, cu nr.P.L. X 193 din 23 mai 2005, cu propunerea legislativă privind abrogarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, cu modificările şi completările ulterioare, a Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România şi a Legii nr.415/2004 privind aprobarea Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, a domnului senator Gheorghe Funar.



Propunerea legislativă a fost avizată favorabil de Consiliul Legislativ, cu nr.201/14.03.2005.



Guvernul României, cu adresa nr.567 din 6 aprilie 2005, a comunicat că nu susţine propunerea legislativă întrucât promovarea acesteia ar reprezenta o încălcare a angajamentelor asumate de România în cursul procesului de negociere pentru Capitolul 9 – Politica în transporturi.


Propunerea legislativă a fost respinsă de Senat în şedinţa din 19 mai 2005.



Propunerea legislativă a fost avizată negativ de Comisia juridică, de disciplină şi imunităţi, cu nr.P.L.x 193/2005.


Dezbaterile asupra propunerii legislative au avut loc în şedinţa comisiei din data de 1 iunie 2005.



La dezbateri a fost invitat, cu nr.23/69/30.05.2005, iniţiatorul propunerii legislative. Domnul senator Gheorghe Funar nu a participat la dezbateri. 


La dezbateri au fost prezenţi specialişti din Ministerul Transporturilor, Construcţiilor şi Turismului sub conducerea domnului secretar de stat Ioan Andreica.



La lucrările comisiei au participat 22 de deputaţi din totalul de 23 de deputaţi membri ai comisiei.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor respingerea propunerii legislative.



În raport de obiectul de reglementare şi conţinutul său, propunerea legislativă face parte din categoria legilor organice.



În conformitate cu prevederile Constituţiei României, republicată, Camera decizională pentru aceste propuneri legislative este Camera Deputaţilor.

                   PREŞEDINTE,                                      SECRETAR,
                Dan Ioan Popescu                                   Aurelia Vasile
Expert,
Daniel Bădina
PAGE  
1

